पणजीः सर्गेस्त आनंद दिघे हांच्या जिविताचेर चित्रपट काडपाची 2013 सावन आपली इत्सा आशिल्ली. हें सपन 2022 त पुराय जालें. जे व्यक्तीक खूब जाण दैवत मानतात तांचेर चित्रपट काडप म्हणल्यार एक आव्हान तशेंच व्हड जापसालदारकी आशिल्ली, अशें निर्माते मंगेश देसाई हांणी 'धर्मवीर- मुक्काम पोस्ट ठाणे' ह्या चित्रपटा विशीं उलयतना सांगलें. तशेंच ह्या चित्रपटाचो दुसरो भाग रोखडोच येतलो, अशेंय तांणी जाहीर केलें.
 पीआयबीन आयोजीत केल्ले टेबल टॉक्स कार्यावळींत देसाई उलयताले.
 ह्या चित्रपटाक बॉक्स ऑफिसाचेर मेळिल्ल्या व्हड येसा विशीं उलयतना देसाई हांणी सांगलें, जी व्यक्ती खूब लोकांक जोडून दवरता, तांकां आपले वांगडा मुखार घेवन वता, अशे व्यक्तीची व्यक्तीरेखा प्रेक्षकांक खूब आवडटा. ह्या वेळार तांणी चित्रपटाचे लेखक, दिग्दर्शक प्रवीण तरडे हांची तशेंच दिघे हांची मुख्य भुमिका केल्ले प्रसाद ओक हांची तुस्त केली. तेवूय ह्या वेळार तांचे वांगडा हाजीर आशिल्ले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 